**Rámcová dohoda č. ...............................**

uzatvorená podľa § 269 ods. 2 Obchodného zákonníka a v súlade s výsledkom zadávania zákazky v dynamickom nákupnom systéme na dodanie tovarov pod názvom **„Potraviny pre MŠ bez PS na rok 2024“,** ktorý bol vyhlásený postupom zadávania nadlimitnej zákazky podľa ustanovení § 58 až § 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ alebo „ZVO“)

**Čl. I**

**Zmluvné strany**

**Kupujúci: Mesto Košice**

sídlo: Trieda SNP 48/A, 040 11 Košice

 štatutárny orgán: Ing. Jaroslav Polaček, primátor

 IČO: 00691135

 DIČ: 2021186904

 IBAN: SK27 5600 0000 0004 4248 5084

 **Prevádzka:** Školská jedáleň pri MŠ Jenisejská

 Sídlo: Jenisejská 24, 040 12 Košice

 Kontaktná osoba: Mária Hančárová

 e-mail: sjjenisejska@centrum.sk

**Predávajúci: ....................**

sídlo:

 štatutárny orgán:

 IČO:

 DIČ:

 IBAN:

 e-mail:

 zapísaný v Obchodnom registri Okresného súdu v ..............., oddiel: ..........., vložka č. ..................

**Čl. II**

**Predmet dohody**

1. Táto rámcová dohoda (ďalej len „dohoda“) sa uzatvára na základe výsledku uskutočneného postupu verejného obstarávania – výzvy na predkladanie ponúk v rámci zadávania zákazky v dynamickom nákupnom systéme podľa ustanovení § 58 až § 61 zákona o verejnom obstarávaní pod názvom **„Potraviny pre ŠJ MŠ Jenisejská 24, 040 12 Košice v Kategórii č. ............................**
2. Dohoda určuje podmienky plnenia dohody počas jej platnosti, najmä ceny a predpokladané množstvo predmetu zmluvy, ktorý bude realizovaný samostatnými e-mailovými objednávkami realizovanými kontaktnou osobou prevádzkovej jednotky kupujúceho.
3. Predmetom tejto dohody je záväzok predávajúceho dodávať potraviny spĺňajúce predpísané požiadavky na výživovú hodnotu, kvalitu, bezpečnosť a hygienu, bez vykazovania zjavných kvalitatívnych nedostatkov (ďalej len „tovar“) v parametroch a špecifikácii podľa *prílohy č. 1 – Špecifikácia predmetu zákazky – ponuka uchádzača*, ktorá tvorí neoddeliteľnú súčasť tejto dohody, a záväzok kupujúceho prevziať tovar a zaplatiť kúpnu cenu v súlade s právami a povinnosťami a podmienkami dohodnutými v tejto dohode.
4. Kupujúci sa pri obstarávaní tovaru, ktorým sú potraviny špecifikované v *prílohe č. 1*, riadi Aplikáciou princípov k Materiálno – spotrebným normám a receptúram pre školské stravovanie (revízia 2021), ktorú vydalo Ministerstvo školstva, vedy, výskumu a športu SR.

5. Predávajúci sa zaväzuje dodávať tovar v množstve, kvalite a termínoch špecifikovaných v tejto rámcovej dohode.

**Čl. III**

**Cena a platobné podmienky**

1. Cena tovaru je určená v súlade so zákonom č. 18/1996 Zb. o cenách v znení neskorších predpisov a na základe ponuky úspešného uchádzača v zákazke vyhlásená verejným obstarávateľom v zriadenom DNS.
2. Cena za tovar je uvedená *v prílohe č. 1*. Všetky ceny uvedené v tejto dohode sú vrátane DPH. Dohodnutá cena obsahuje všetky náklady predávajúceho vrátane doručenia a uloženia tovaru na miesto určenia.
3. Zmluvné strany sa dohodli, že maximálna cena za tovar dodaný na základe čiastkových objednávok môže byť maximálne do výšky **........................... s DPH** za dobu trvania dohody. Cena je stanovená na základe oceneného zoznamu tovaru, ktorý je neoddeliteľnou súčasťou dohody - *príloha č. 1 – Špecifikácia predmetu zákazky – ponuka uchádzača*.
4. Kupujúci si vyhradzuje právo znížiť množstvo objednaných tovarov, ak dôjde k zníženiu jeho finančných zdrojov.
5. Kupujúci neposkytne predávajúcemu žiadne zálohy.
6. Kúpnu cenu za skutočne prevzatý tovar zaplatí kupujúci predávajúcemu na základe faktúry s náležitosťami daňového dokladu na účet predávajúceho uvedený v Čl. I tejto dohody a to do 30 dní odo dňa doručenia faktúry kupujúcemu na adresu prevádzky kupujúceho uvedenú v čl. I.
7. Súčasťou faktúry bude aj súhrnný dodací list podpísaný príslušnou kontaktnou osobou, prípadne bude faktúra slúžiť aj ako dodací list.
8. V prípade, že faktúra nebude obsahovať náležitosti daňového dokladu, je kupujúci oprávnený faktúru vrátiť predávajúcemu. V takomto prípade sa preruší plynutie lehoty splatnosti. Doručením opravenej alebo doplnenej faktúry kupujúcemu začína plynúť nová 30 dňová lehota splatnosti.
9. Predávajúci sa zaväzuje kupujúcemu znížiť jednotkové ceny kedykoľvek počas trvania dohody, a to v prípade zavedenia tzv. akciových cien alebo sezónnych cien tovaru na trhu, a to aj bez vyzvania kupujúceho, priamo znížením ceny vo faktúre vystavenej a doručenej kupujúcemu po dodaní tovaru, ktorého sa akciové/sezónne ceny týkajú.
10. Ak zistená aktuálna trhová cena za dodávku tovaru, ktorý má byť predmetom objednávky bude nižšia ako cena tovaru určená podľa tejto dohody, je kupujúci oprávnený v objednávke na dodanie tovaru požadovať od predávajúceho dodanie predmetného tovaru za cenu zodpovedajúcu aktuálnej trhovej cene.
11. Predávajúci sa zaväzuje dodávať tovar, ktorý v čase dodania nemá uplynutú viac ako jednu tretinu výrobcom stanovenej exspiračnej doby a počas stanovenej exspiračnej doby bude mať vlastnosti stanovené kvalitatívnymi parametrami.

**Čl. IV**

**Všeobecné podmienky**

1. Pri vykonávaní činnosti spojených s realizáciou predmetu dohody predávajúci zodpovedá za dodržanie všetkých právnych predpisov súvisiacich s jeho činnosťou a dodaným tovarom.
2. Predávajúci je povinný odovzdávať kupujúcemu spolu s tovarom potrebné doklady k tovaru ( dodací list a pod.).
3. Nebezpečenstvo škody na tovare prechádza z predávajúceho na kupujúceho okamihom prevzatia tovaru kupujúcim.
4. Kupujúci nadobudne vlastnícke práva k predmetu kúpy dňom prevzatia tovaru.
5. Predávajúci zodpovedá za kvalitu a akosť tovaru po celú dobu minimálnej trvanlivosti platnej pre jednotlivé druhy tovaru. Záručná doba stanovená výrobcom bude vyznačená na obaloch tovaru.
6. V prípade ak predávajúci počas doby trvania tejto dohody stratí oprávnenie na podnikanie v rozsahu činnosti nevyhnutných na plnenie tejto dohody, je kupujúci oprávnený odstúpiť od tejto dohody.

**Čl. V**

**Dodacie podmienky**

1. Množstvo a druh tovaru budú bližšie špecifikované v objednávke kupujúcim alebo inou osobou poverenou štatutárnym zástupcom kupujúceho. **Kupujúci má právo** **objednávať presné množstva (kg, l, ks) bez podmienky odberu minimálneho množstva**.
2. Kupujúci predloží objednávku predávajúcemu najneskôr deň pred termínom dodávky, a to do 14:00 hod.
3. Objednávku kupujúci predloží predávajúcemu vo forme e-mailu alebo telefonicky prostredníctvom obchodného zástupcu predávajúceho.
4. Predávajúci sa zaväzuje dodávať tovar **do 08:00 hod. daného dňa.**
5. Kupujúci je oprávnený odmietnuť prevzatie tovaru, ktorý nebude spĺňať kritéria alebo množstvo podľa dohody a príslušných zákonov. Predávajúci je povinný zabezpečiť dodanie náhradného tovaru bez chýb resp. v požadovanom množstve v termíne stanovenom kupujúcim.
6. Ak predávajúci nezabezpečí po odmietnutí prevzatia tovaru podľa ods. 5 tohto článku jeho dodanie v požadovanom množstve a hmotnosti do uvedeného termínu, je kupujúci oprávnený zrušiť objednávku a zabezpečiť tovar od iného predávajúceho.
7. Minimálna hodnota objednávky sa nestanovuje a predávajúci **je povinný dodať tovar** **aj pri zníženom počte detí (napr. prázdniny).**

**Čl. VI**

**Doba trvania a skončenie dohody**

1. Dohoda sa uzatvára na obdobie **6 mesiacov** odo dňa jej účinnosti.
2. V prípade, že sa dosiahne predpokladané množstvo daných tovarov, zmluvný vzťah pre daný druh tovaru končí dosiahnutím tohto predpokladaného množstva aj keď ešte neuplynula doba, na ktorú bola táto dohoda uzavretá.
3. Pred uplynutím lehoty stanovenej v odseku 1 je možné dohodu ukončiť:

a) písomnou dohodou zmluvných strán,

b) odstúpením kupujúceho od dohody z dôvodu porušenia ustanovení čl. IV ods. 1,2 a 7 a čl. V ods. 4 dohody predávajúcim, s účinkami odo dňa doručenia oznámenia o odstúpení,

c) písomnou výpoveďou kupujúceho aj bez uvedenia dôvodu s výpovednou lehotou 1 mesiac.

1. V prípade viacnásobne opakovaného neplnenia predmetu dohody na základe čiastkovej objednávky, si kupujúci taktiež vyhradzuje právo na odstúpenie od dohody s účinkami odo dňa doručenia oznámenia o odstúpení.

**Čl. VII**

**Spoločné ustanovenia**

1. Zmluvné strany sa dohodli, že všetky písomnosti si budú doručovať na adresu sídla zmluvnej strany uvedenú v čl. I tejto dohody. V prípade, že nebude možné písomnosť doručiť na adresu sídla zmluvnej strany uvedenú v tejto dohode, písomnosť sa po troch dňoch od vrátenia nedoručenej zásielky odosielateľovi považuje za doručenú, a to aj vtedy, ak ten, kto je oprávnený za zmluvnú stranu konať, sa o tom nedozvie.
2. Zmluvné strany sa zaväzujú všetky zmeny identifikačných údajov (napr. zmenu sídla, oprávnených osôb, atď.) a iných skutočnosti potrebných pre riadne a bezproblémové plnenie dohody, bezodkladne písomne oznámiť druhej zmluvnej strane.

**Čl. VIII**

**Záverečné ustanovenia**

1. Práva a povinnosti vyplývajúce z tejto dohody prechádzajú na právnych nástupcov zmluvných strán.
2. Zmena a doplnky k tejto dohode je možné vykonať po vzájomnej dohode zmluvných strán formou písomných dodatkov.
3. Na právne vzťahy zmluvných strán, ktoré nie sú upravené touto dohodou sa v plnom rozsahu vzťahujú príslušné ustanovenia Obchodného zákonníka.
4. Predávajúci sa zaväzuje, že nebude poskytovať informácie o predmete dohody a plnení svojich záväzkov z dohody tretím osobám bez predchádzajúceho súhlasu odberateľa, pokiaľ osobitný predpis neustanovuje inak.
5. Táto dohoda bola uzavretá dobromyseľne, slobodne a vážne, určite a zrozumiteľne, nebola uzavretá v tiesni ani za inak jednostranne výhodných podmienok.
6. Zmluvné strany si túto dohodu prečítali, jej obsahu porozumeli a na znak súhlasu ju vlastnoručne podpísali.
7. Neoddeliteľnou prílohou tejto dohody je *príloha č. 1 – Špecifikácia predmetu zákazky – ponuka uchádzača.*
8. Dohoda je vyhotovená v troch rovnopisoch, z ktorých dva obdrží kupujúci a jeden predávajúci.
9. Rámcová dohoda je platná dňom jej podpísania a účinná dňom nasledujúcim po dni jej zverejnenia.

Za predávajúceho: Za kupujúceho:

V ...................... , dňa.............. V .................... , dňa...................

................................................ ...............................................